**Krátka novela Disciplinárneho poriadku Slovenskej poľovníckej komory**

Podľa čl. 12 ods. 5 Stanov Slovenskej poľovníckej komory prezídium Slovenskej poľovníckej komory mení a dopĺňa Disciplinárny poriadok Slovenskej poľovníckej komory takto:

## Čl. I

1. V § 5 ods. 2 sa vypúšťajú slová „DK SPK“ a čiarka za nimi.
2. V § 5 ods. 3 sa vypúšťajú slová „ODK, členom“.

Odôvodnenie: Vypustením týchto slov bude umožnená kumulácia členstva v obvodnej disciplinárnej komisii a v Disciplinárnej komisii SPK čo umožní prenos informácií medzi jednotlivými stupňami disciplinárneho konania a tiež zjednotenie disciplinárnej praxe pri riešení rovnakých alebo obdobných disciplinárnych previnení ako po stránke posúdenia tak po stránke prijatého disciplinárneho opatrenia.

1. V § 7 ods. 1 sa na konci dopĺňajú slová „alebo rozhodoval v tej istej veci ako prvostupňový disciplinárny orgán“.

Odôvodnenie: Doplnením týchto slov bude zabezpečené, aby člen disciplinárneho orgánu nemohol o veci, o ktorej rozhodoval na prvom stupni rozhodovať aj v odvolacom konaní.

## Čl. II

Účinnosť tejto novely je 1.máj 2017.